Látky ktoré nie je možné vypúšťať do splaškovej kanalizácie.

**Do splaškovej kanalizácie je možné vypúšťať výlučne odpadové vody z :**

* kuchyne
* kúpeľne
* WC ( ľudské výlučky a toaletný papier )
* Práčovne

**Do splaškovej kanalizácie nie je možné vypúšťať nasledovné látky, ktoré môžu spôsobiť upchatie splaškovej kanalizácie :**

* sanitárne produkty napr. hygienické dámske vložky, vata a vatové tampóny, vatové tyčinky, kondómy, hygienické utierky, jednorazové detské plienky, vlhčené hygienické utierky, tampóny buničinového pôvodu. Tieto odpady patria do suchého odpadu.
* abrazívne materiály – piesok, jemný štrk, hlina
* oleje, tuky masť po varení,
* zvyšky jedla napr. cestoviny, polievky, omáčky, kosti, cigaretové ohorky a pod.
* chemikálie, rozpúšťadlá, motorový olej, a farby vo vode nerozpustné
* lieky, injekčné striekačky, tabletky
* stavebný materiál, sadra, tvrdnúce lepidlá, peny
* rôzne sypké materiály napr. múka, cukor a pod.
* predmety z dreva, plastu, gumy, kovu
* textilné produkty napr. dámske pančuchy, handry
* odpady zo záhrady napr. pokosená tráva, lístie a pod.
* zvieracie fekálie, močovka a hnojovka
* komunálny odpad, papier

**Zoznam látok, ktorých vypustenie do splaškovej kanalizácie je neprípustné:**

* Rádioaktívne, infekčné a iné látky, ohrozujúce zdravie alebo bezpečnosť obsluhovateľov stokovej siete, prípadne obyvateľstva, alebo ktoré spôsobujú nadmerný zápach.
* Látky narušujúce materiál stokovej siete alebo čistiarne odpadových vôd.
* Látky spôsobujúce prevádzkové nedostatky alebo poruchy v prietoku stokovej siete alebo ohrozujúce prevádzku čistiarne odpadových vôd.
* Horľavé a výbušné látky, prípadne látky, ktoré zmiešaním so vzduchom alebo vodou tvoria výbušné, dusivé alebo otravné zmesi.
* Nezávadné látky, ktoré však zmiešaním s inými látkami vyskytujúcimi sa v kanalizácii vyvíjajú jedovaté plyny.
* Pesticídy, jedy, omamné látky a žieraviny.
* Soli použité v období zimnej údržby komunikácií, v množstve presahujúcom v priemere na toto obdobie 300 mg v jednom litri vody, uličné nečistoty v množstve presahujúcom 200 mg.l-1, ropu a ropné látky v množstve presahujúcom 20 mg.l-1. Toto množstvo sa zisťuje tesne pred vstupom do stokovej siete a ak ide o uličné nečistoty, vždy pri vyprázdnenom koši a pri usadzovacom kalovom priestore vpustu.

Látky ohrozujúce akosť alebo zdravotnú nezávadnosť vôd. Povrchové a podzemné vody treba chrániť pred znehodnocovaním nielen odpadovými vodami, ale aj inými látkami, ktoré môžu ohroziť ich akosť alebo zdravotnú nezávadnosť (ďalej len škodlivé látky), ak nie sú súčasťou odpadových vôd v rozsahu povoleného nakladania s vodami, sú škodlivými látkami:

* ropné látky - uhľovodíky a ich zmesi,
* jedy a iné látky škodlivé zdraviu,
* žieraviny, rádioaktívne žiariče a rádioaktívne odpady,
* silážne šťavy,
* priemyselné a organické hnojivá a ich tekuté zložky, aeróbne stabilizované komposty,
* prípravky na ochranu rastlín a na ničenie škodcov a rastlín,
* tuhé a tekuté odpady v priemysle výživy, tuhé odpady v spotrebnom priemysle a v strojárskom priemysle odpady
* kaly alebo tuhé znečistené látky a odpady všetkého druhu, ktoré vznikli pri zbere a zvoze odpadov z domácností, nemocníc a pod., pri čistení skladovacích nádrží, prepravných prostriedkov, manipulačných plôch vozoviek znečistených ropnými látkami, pri odstraňovaní škváry, popolčeka a pod., pri ťažbe a úprave nerastných surovín,
* iné rozpustné voľne skladované látky, najmä posýpacie soli.

**Do stokovej siete splaškovej kanalizácie sa nemôžu odvádzať :**

 **-** bazénové vody

- prakticky čisté vody vo veľkom množstve

- horúce vody nad 40 oC alebo horľavé odpadové vody

- veľmi kyslé vody alebo alkalické vody, ktoré obsahujú škodlivé chemikálie /prípadne inak   agresívne/

- také odpadové vody, ktoré nie je možné vyčistiť navrhovaným spôsobom čistenia

- vody obsahujúce jedovaté a zdraviu škodlivé látky

- vody so zárodkami vodou prenosných nemocí pokiaľ nie sú dostatočne zneškodnené

- ťažké kovy HG,NI,CRIV, Pb, Cd, ropa a ropné látky

V Drahovciach dňa ................. V Drahovciach dňa ................

Vlastník kanalizácie : Producent:

................................................... ..............................................

Miroslav Ledecký

 starosta obce vlastník nehnuteľnosti